Na temelju članka 35. Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17) te članka 28. Statuta Općine Ernestinovo (Službeni glasnik broj 1/13, 4/13, 3/18, 4/18), Općinsko vijeće Općine Ernestinovo na 16. sjednici održanoj 15. siječnja 2019. donosi

**ODLUKU**

**o dopuni Odluke o novčanoj pomoći za opremu novorođenog djeteta**

Članak 1.

Ovom odlukom dopunjava se Odluka o novčanoj pomoći za opremu novorođenog djeteta (Službeni glasnik Općine Ernestinovo, broj 2/17).

Članak 2.

Iza članka 3. dodaje se članak 3.a koji glasi:

„Pravo na novčanu naknadu roditelji mogu ostvariti i ako ne ispunjavaju uvjet iz članka 3. stavka 1. podstavka 1. ove Odluke, ako su roditelji prije rođenja djeteta pokazali namjeru trajnog stanovanja na području Općine Ernestinovo, stjecanjem stambene nekretnine na području Općine Ernestinovo i prijavom prebivališta na adresi te nekretnine.

Smatrat će se da su roditelji stekli nekretninu na području Općine Ernestinovo, ako je barem jedan roditelj suvlasnik nekretnine u dijelu od 1/2 suvlasničkog udjela ili većem.“

Članak 3.

Ova odluka stupa na snagu osmog dana od dana objave u Službenom glasniku Općine Ernestinovo.

KLASA: 021-05/19-03/1

URBROJ: 2158/04-19-1

Ernestinovo, 15. siječnja 2019.

Predsjednik

Općinskog vijeća

Krunoslav Dragičević